Държавен вестник, бр. 96, 2024 г., стр. 23

БРОЙ  96	
Д Ъ Р Ж А В Е Н  В Е С Т Н И К 	
СТР.  23   
ПОСТАНОВЛЕНИЕ № 388
ОТ 7 НОЕМВРИ 2024 Г.
за одобряване на вътрешнокомпенсирани 
промени на утвърдените разходи по бюджета 
на Агенцията за ядрено регулиране за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява вътрешнокомпенсирани 
промени на утвърдените разходи в рамките 
на функционална област „Регулация на яд­
рената безопасност и радиационната защита 
на Република България“, бюджетна програма 
„Регулиране и контрол на ядрената безопас­
ност и радиационната защита на Република 
България“, по бюджета на Агенцията за ядрено 
регулиране за 2024 г., както следва:
1. увеличава утвърдените разходи по функ­
ционална област „Регулация на ядрената безо­
пасност и радиационната защита на Република 
България“, бюджетна програма „Регулиране 
и контрол на ядрената безопасност и ради­
ационната защита на Република България“, с 
300 000 лв., в т.ч. по показател „Персонал“ с 
300 000 лв.;
2. намалява утвърдените разходи по функ­
ционална област „Регулация на ядрената безо­
пасност и радиационната защита на Република 
България“, бюджетна програма „Регулиране 
и контрол на ядрената безопасност и ради­
ационната защита на Република България“, с 
300 000 лв., в т.ч. по показател „Издръжка и 
други текущи разходи“ с 300 000 лв.
Чл. 2. Със сумата 300 000 лв. да се нама­
лят утвърдените показатели по чл. 41, ал. 3 от 
Закона за държавния бюджет на Република 
България за 2024 г.
Чл. 3. Председателят на Агенцията за ядрено 
регулиране да извърши съответните промени по 
бюджета на Агенцията за ядрено регулиране за 
2024 г. и да уведоми министъра на финансите.
Допълнителна разпоредба
§ 1. (1) В рамките на одобрените в чл. 1 
вътрешнокомпенсирани промени на утвърдени­
те разходи по функционална област „Регулация 
на ядрената безопасност и радиационната защи­
та на Република България“, бюджетна програма 
„Регулиране и контрол на ядрената безопасност 
и радиационната защита на Република Бъл­
гария“, по бюджета на Агенцията за ядрено 
регулиране за 2024 г. с акт на председателя на 
Агенцията за ядрено регулиране се определя 
еднократно нов размер на индивидуалните 
основни месечни заплати на служителите в 
Агенцията за ядрено регулиране считано от 
1 октомври 2024 г.
(2) Еднократното определяне на нов размер 
на индивидуалните основни месечни заплати по 
ал. 1 се извършва въз основа на утвърдена от 
председателя на Агенцията за ядрено регулиране 
Методика за преодоляване на дисбалансите във 
възнагражденията на служителите в Агенцията 
за ядрено регулиране.
Заключителни разпоредби
§ 2. Постановлението се приема на основа­
ние чл. 109, ал. 1 и 2 от Закона за публичните 
финанси.
§ 3. Постановлението влиза в сила от деня 
на обнародването му в „Държавен вестник“.
§ 4. Изпълнението на постановлението се 
възлага на председателя на Агенцията за яд­
рено регулиране.
Министър-председател: 
Димитър Главчев
Главен секретар на Министерския съвет: 
Габриела Козарева
7256
ПОСТАНОВЛЕНИЕ № 389
ОТ 7 НОЕМВРИ 2024 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Наредбата за условията и реда за из­
вършване на посредническа дейност по наемане 
на работа, приета с Постановление № 107 на 
Министерския съвет от 2003 г. (обн., ДВ, бр. 49 
от 2003 г.; изм. и доп., бр. 52 от 2006 г., бр. 22 от 
2010 г.; изм. с Решение № 12614 от 27.10.2010 г. на 
ВАС на РБ – бр. 88 от 2010 г.; изм. и доп., бр. 50 
от 2011 г., бр. 83 от 2013 г., бр. 82 от 2014 г., бр. 101 
от 2016 г., бр. 78 от 2017 г. и бр. 89 от 2019 г.), 
се правят следните изменения и допълнения:
1. В чл. 5, т. 1 и 2 думата „упълномощено“ 
се заменя с „оправомощено“.
2. В чл. 6, ал. 2 след думата „регистъра“ се 
добавя „по чл. 25а, ал. 1 от Закона за насърчав­
ане на заетостта (ЗНЗ), наричан по-нататък 
„регистъра“.
3. В чл. 7:
а) досегашният текст става ал. 1 и в нея 
думите „представяне в Агенцията по заетостта 
на писмено заявление по образец съгласно при­
ложение № 1, съответно приложение № 1а“ се 
заменят с „подаване към Агенцията по заетостта 
на заявление по електронен път за вписване в 
регистъра“;
б) създава се ал. 2:
„(2) Заявлението по ал. 1 се подписва с ква­
лифициран електронен подпис по смисъла на 
Закона за електронния документ и електронните 
удостоверителни услуги, освен в случаите по 
чл. 22, ал. 6 от Закона за електронното упра­
вление.“
4. В чл. 8:
а) в ал. 1:
аа) точка 5 се отменя;
бб) точка 6 се изменя така:
„6. списък с данни за физическото лице или 
за представляващия юридическото лице по 
чл. 3 и за наетите лица, които ще извършват 
посредническа дейност по наемане на работа, 
който съдържа ЕГН, номер, дата и издател на 
диплома за придобито в Република България